Diari Oficial de la Generalitat Valenciana


Sumari del DOGV 9906, del 01-08-2024 (2024/8034)

EXTRACTE de l’Orde 6/2024, de 25 de juliol, de la Vicepresidència i Conselleria de Servicis Socials, Igualtat i Vivenda, per la qual s’establixen les bases reguladores i la convocatòria anual per a 2024 de les ajudes econòmiques destinades a entitats locals per al desplegament dels projectes de servicis d’atenció professional per a famílies amb filles i fills de fins a 16 anys, creació d’ocupació de qualitat en el sector de les atencions personals i accions de formació i sensibilització.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9906

Data del DOGV
:   01-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8034

CVE
:   LCPE-H-4631-1851

Data del document
:   25-07-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Extracte

Anàlisi jurídica

 Descriptors 

:   * ajuda pública
    * assistència social
    * administració local

BDNS(Identif.):778089

De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (<https://www.infosubvenciones.es/bdnstrans/GE/es/convocatoria/778089)>

Així mateix, es troba disponible en l’adreça web <https://inclusio.gva.es/es/web/igualtat-i-institut-de-les-dones>

*Primer. Entitats beneficiàries*

1. Podran accedir a la condició de beneficiàries d’estes subvencions les entitats locals de la Comunitat Valenciana.

2. Per a participar en la convocatòria, les entitats hauran d’acreditar disposar d’un pla d’igualtat, d’acord amb el que s’establix en la disposició addicional sèptima, apartat 2n del Reial decret legislatiu 5/2015, de 30 d’octubre, de l’Estatut Bàsic de l’Empleat públic.

3. No podran obtindre la condició de beneficiàries les entitats locals en què concórrega alguna de les prohibicions establides en els apartats 2 i 3 de l’article 13 de la Llei 38/2003, de 17 de novembre, general de subvencions.

*Segon. Objecte*

Podran ser objecte de subvenció la realització de les actuacions, en el marc de les tipologies de projectes definides pel Pla Corresponsables, que es descriuen a continuació:

1. Posada en marxa de servicis d’atenció professional per a famílies amb filles i fills de fins a setze anys d’edat i creació d’ocupació de qualitat:

a) Habilitació de servicis d’atenció professional de qualitat a xiquetes, xiquets i jóvens de fins a 16 anys d’edat, i amb garantia de drets laborals dels i les professionals que presten els seus servicis en este marc, que puguen prestar-se en dependències públiques convenientment habilitades a este efecte, complint les garanties sanitàries, com escoles, centres municipals, biblioteques o poliesportius, entre altres.

b) Ús dels espais habilitats (centres educatius, centres socioculturals, etc.) per a la provisió d’atencions a xiquets, xiquetes i jóvens de fins a 16 anys d’edat, i la gestió per les autoritats educatives municipals o autonòmiques i el component educatiu corresponent.

c) Activitats d’oci i temps lliure, sempre que es realitzen en horaris no escolars i períodes no lectius.

2. Accions de formació i sensibilització en corresponsabilitat i atencions destinades a impulsar la transformació de les masculinitats cap a models corresponsables i implicats en la igualtat entre dones i hòmens.

*Tercer. Bases reguladores i convocatòria*

Les bases i la convocatòria d’estes subvencions es publiquen en el mateix *Diari Oficial de la Generalitat Valenciana*  on es publica este extracte.

*Quart. Dotació pressupostària*

Les ajudes convocades es finançaran amb càrrec al capítol IV del pressupost de gastos de la Generalitat per a l’exercici 2024, aprovat per la Llei 8/2023, de 27 de desembre, de pressupostos de la Generalitat per a l’exercici 2024:

Aplicació pressupostària: G01160201GE00000.G323A00.4.

Denominació: Pla Corresponsables.

Línia de subvenció: S1477.

Fons: TE22000008.

Import global: 82.661.353,00 €, dels quals 52.572.826,00 euros es destinaran a esta convocatòria, atés que s’han reservat els 201.830,00 euros restants a les obligacions degudament adquirides i no satisfetes en 2023, de conformitat amb el que es preveu en l’article 20 del Decret 77/2019, de 7 de juny, del Consell, de regulació del procediment de gestió del pressupost de la Generalitat.

Procedència i quantia dels fons: Fons del Ministeri d’Igualtat (Secretaria d’Estat d’Igualtat i per a l’Erradicació de la Violència contra les Dones): 70.245.269,59 €.

La dotació d’esta convocatòria podrà ser objecte d’un increment per una quantia addicional màxima de 246.819,59 euros, com a conseqüència d’un augment dels crèdits disponibles derivat d’una generació, ampliació o incorporació de crèdit sense necessitat de nova convocatòria.

L’import total dels fons destinats al Pla Corresponsables es distribuirà de la manera següent: un 97% dels fons es destinaran a la subvenció dels projectes de servicis d’atenció professional per a famílies amb filles i fills de fins a setze anys d’edat i creació d’ocupació de qualitat; i un 3 % dels fons es destinaran a la subvenció del projecte d’accions de formació i sensibilització en corresponsabilitat i atencions destinades a impulsar la transformació de les masculinitats cap a models corresponsables i implicats en la igualtat entre dones i hòmens.

*Quint. Termini de presentació de les sol·licituds*

El termini de presentació de les sol·licituds serà de deu dies hàbils a comptar de l’endemà de la publicació del present extracte en el *Diari Oficial de la Generalitat Valenciana.*

*Sext. Altres dades*

1. Sol·licituds: la sol·licitud i la documentació que les acompanya es presentaran exclusivament per via electrònica, mitjançant la firma electrònica de l’entitat sol·licitant o de la persona que la represente.

2. Documentació que s’ha de presentar amb la sol·licitud: la prevista en l’ordene dècim de l’orde de bases reguladores i convocatòria.

3. Criteris de valoració: les ajudes es concediran en règim de concurrència competitiva, de conformitat amb els criteris de valoració que es detallen en l’ordene dotzé de l’orde de bases reguladores i convocatòria.

Serà requisit imprescindible per a optar a les presents ajudes haver obtingut una puntuació mínima de 51 punts en la valoració de cadascun dels projectes sol·licitats.

4. Forma de justificació: la justificació de l’actuació objecte d’ajuda haurà de realitzar-se d’acord amb el projecte subvencionat i els termes fixats en l’ordene vint-i-uné de l’orde de bases reguladores i convocatòria.

  

València, 25 de juliol de 2024

Susana Camarero Benítez

Vicepresidenta del Consell i Consellera de Serveis Socials, Igualtat i Vivenda